இனி உஜிலாதேவி பதிவுகளை செல்பேசியிலும் வாசிக்கலாம் அதற்க்கு நீங்கள் செய்யவேண்டியது க்கு சென்று என்று டைப் செய்து நமது உங்கள் தொலைபேசியில் செய்து கொள்ளுங்கள் அல்லது எங்கள் ஊரில் சங்குடு பாட்டின்னு ஒரு பாட்டி இருந்தாங்க அவுங்க முழுப் பேரு என்னென்னு எனக்கு இன்று வரை தெரியாது ஒரு வேளை சண்முகவடிவாக இருக்கலாம் சண்முகவடிவுன்னு முழுப் பெயரையும் நீட்டி முழங்கி கூப்பிட சிரமப்பட்டோ செல்லமாகவோ சங்குடுன்னு அழைக்க துவங்கி இருக்கலாம் எதை வைச்சி இப்படி சொல்லுறேன் என்றால் என் தாய் வழிபாட்டிப் பேரும் சண்முகவடிவுதான் அவுங்களை எல்லோரும் முழுப் பேரை சொல்லி கூப்பிடமாட்டாங்க சம்மடிவு என்று தான் கூப்பிடுவாங்க இது அந்தக் கால பழக்கம் என்று நினைக்கிறேன் சங்குடு பாட்டி வெள்ளாவியில் வைத்து வெழுத்த வெள்ளை துப்பட்டிப் போல இருப்பாங்க முழுசா அளந்தா மூனே முக்கால் அடி உயரம் தேருவாங்க அவங்க நடக்கிறதை பார்த்தால் காற்றில் மிதப்பது போல் தான் இருக்கும் வயசானாலும் வேகம் குறையாது தினசரி அவுங்களோட வேலை மாலை ஆறு மணிக்குள்ளே ஊருக்கு மேற்கே இருக்கும் நாராயணசாமி கோவிலுக்கு போய் சாமிக்கு விளக்கேற்றி பூஜை செய்யனும் வெயிலோ புயலோ அடை மழையோ எதுவாக இருந்தாலும் பாட்டியின் பூஜையை தடுக்க முடியாது வடக்கே வாசகசாலை பக்கத்தில் அவுங்க வீடு நாராயணசாமி கோவில் மேற்கே கடைசியில் எப்படியும் இரண்டு பர்லாங்கு தூரம் இருக்கும் சங்குடு பாட்டியின் பக்திக்கு முன்னால் தூரம் எல்லாம் தூசு மாதிரி பஞ்சாக பறந்து போகும் எங்க வீட்டை கடந்து தான் பாட்டி கோவிலுக்கு போகனும் அவங்க வரவுக்காக வீட்டு வாசலிலே காத்திருப்போம் நான் ஆறுமுகராஜன் ஜெயசிங் கிருஷ்ணவேல் என்று ஒரு பட்டாளமே பாட்டிக்கூட பூஜைக்கு போவோம் அடடே அந்த வயசிலேயே இவ்வளவு சாமி பக்தியா என்று யாரும் நினைக்க வேண்டாம் அப்படியல்லாம் ஒன்றுமில்லை பாட்டி கூட போனால் பூஜை முடிந்த பின் சர்க்கரை பொங்கல் தேங்காய் சில்லுன்னு பல பிரசாத அயிட்டங்கள் தருவாங்க ரொம்ப சுவையாய் இருக்கும் முக்கியமா நாராயணசாமி கோவிலில் நாமக்கட்டியை உரலில் போட்டு இடித்து பொடியாக்கி வைத்திருப்பாங்க புரட்டாசி மாதம் திருவிழா நடக்கும் போது கன்னிப் பெண்கள் ஒரு சடங்காகவே நாமம் இடிப்பாங்க ஐய்யா வைகுண்டரின் அகிலத் திரட்டு அம்மானையில் உள்ள சில பாடல்களை ஒருவர் தாளத்தோடு சொல்ல தாளம் தப்பாமல் மற்றவர் உலக்கையால் நாமம் இடிப்பதை பார்ப்தற்கும் கேட்பதற்கும் தாலாட்டுவது போல் சுகமாக இருக்கும் இப்படி இடித்து வைக்கப்பட்ட நாமத்தூள் கோவிலில் பத்திரமாக இருக்கும் அந்த நாமத்தில் ஒரு கை பிடி அளவு எடுத்து தண்ணீரில் கரைத்து தீர்த்தமாகத் தருவார்கள் இதை இனத்தான் பால் என்று கூறுவார்கள் அந்தப் பால் சிறுவர்களான எங்களுக்கு மிகவும் பிடிக்கும் அது என்னவோ சின்னப் பசங்களுக்கு மண்ணுச்சுவை என்றாலே அலாதிப் பிரியம் கிருஷ்ணர் காலத்திலிருந்தே இந்த கதை தொடர்கிறது என்று நினைக்கிறேன் அவரும் மண்ணைத் தின்று அம்மாகிட்ட உதை வாங்கினார் அவருடைய கள்ளம் கபடம் இல்லாத மனசு இருக்கிற வரையிலும் மனுஷனும் மண்ணுத் தின்ன ஆசைப்பட்டு அம்மாவிடம் அடி வாங்குவான் இந்த விஷயத்தில் நாங்கள் பரவாயில்லை நாமக்கட்டி என்பதும் திருமண் என்ற மண்தான் அது பக்தியோடு தீர்த்தமாக குடிக்கப்படுவதால் யாரும் திட்டுவது கிடையாது அரசாங்க அனுமதியோட சாராயம் குடிக்கிற மாதிரின்னு வைச்சிக்கலாம் அந்த நாமப் பால் ரொம்பவும் சுவையாக இருக்கும் நெறுநெறுன்னு சின்ன சின்ன மண்துகள்களோடு நாக்கில் புரட்டி புரட்டி சுவைத்தால் என்னவோ சொர்க்கலோகம் போல இருக்கும் அதை அனுபவிச்சாத்தான் தெரியும் அப்போ எங்களோட ஆலயப் பிரவேசம் என்பது முக்கியமா இந்த நாமப்பாலுக்காகத்தான் இந்த ரகசியம் எங்க எல்லோருக்கும் தெரியும் யாரும் வெளிக்காட்டிக்க மாட்டோம் பெரிய பக்தச் சிரோன்மணிகள் மாதிரி நெற்றி நிறைய நாமமும் வாயில் அய்யா வைகுண்டரின் அய்யா சிவ சிவா அரகரா அரகரா என்ற கோஷத்தோடும் இருப்போம் நாராயணசாமி கோவில் பூஜையில் எனது ஆர்வத்தை தூண்டுகிற இன்னும் பல சங்கதிகள் உண்டு பெரிய மணியில் நீளமாக தொங்குகின்ற கயிற்றை பிடித்து டங்டங் என்று மூச்சி விடாமல் அடித்து மற்றவர்களை தொல்லை படுத்துவது சேசண்டியை எடுத்து பக்கத்தில் உள்ளவர்கள் காதுகளுக்கு அண்டையில் கொண்டு போய் வேகமாக அடித்து கொடூரமாக சிரிப்பது ஜால்ராவை தரையில் உருட்டி விளையாடுவது என்று ஏகப்பட்ட ஐட்டங்கள் உண்டு இவற்றிற்க்கெல்லாம் மகுடம் வைத்தது போல என்னை சுண்டி இழுப்பது வெள்ளை ரோஜாப்பூ போல வழுவழுவென்று பெரிசாக இருக்கும் சங்குகள் தான் இரண்டோ மூன்றோ சங்குகள் அங்கு உண்டு எல்லாம் வலம்புரி சங்குகள் அரிசி மூட்டைக்கு அடியில் வைத்தால் ஒரு மணி நேத்தில் அரிசி கூட்த்தை கிழித்துக் கொண்டு மேலே வந்து நம்மை பார்த்து கேலியாக சிரிப்பது போல கிடக்கும் எனக்கு ஆச்சர்யம் தாங்காது எப்படி இந்த சங்கு மேலே ஏறி வருகிறது?இன்று வரையிலும் அந்த ரகசியம் என்னவென்றே தெரியவில்லை எனக்கு அந்த சங்குகளின் மீது ஒரு வகையான காதல் உண்டு சங்கை தொட்டுப் பார்க்க வேண்டும் கையில் வைத்து உருட்டி விளையாட வேண்டும் கர்ணன் சினிமாவில் ராமாராவ் தேரில் நின்று கொண்டு பாரத போர் துவக்குவதற்காக ஊதுவாரே அதே மாதிரி ஊதி பார்க்க வேண்டும் என்று இன்னும் என்னென்னவோ ஆசைகள் உண்டு ஆனால் அழகான அத்தைப் பொண்ணு பக்கத்தில் இருப்பாள் சிரிச்சி சிரிச்சி பேசுவாள் அவளைத் தொட்டுப் பார்க்க ஆசை வரும் தொட்டால் திட்டுவாளோ என்ற பயம் வரும் அதனால் கையை காலை மடக்கி வைத்துக் கொண்டு ஏக்கத்தோடு சும்மா உட்கார்ந்திருப்பானே பதினெட்டு வயசு பையன் அவனை மாதிரி நானும் சங்கை ஏக்கத்தோடு பார்த்த வண்ணம் இருப்பேன் தொடப் போனால் சங்குடு பாட்டி திட்டுவாங்களோ என்ற பயம் இருந்தாலும் பாட்டியிடம் நைசாகப் பேசி ஒருநாள் சங்கைத் தொட்டே பார்த்து விடுவது என்று முடிவு செய்திருந்தேன் அப்படி ஒரு நாளும் வந்தது பாட்டியிடம் பூஜையின் போது சங்கை ஏன் ஊத வேண்டும்?